पाएं अपने शहर की ताज़ा ख़बरें और फ्री ई-पेपरडाउनलोड करें
बड़कागांव उत्तरी पंचायत के पूर्वी नया टोला वार्ड 5 में शनिवार की देर रात लगी आग में 28 लाेगाें के घर जल गए। कपड़ा, जेवर, नकदी समेत लाखाें की संपत्ति नष्ट हाे गई। सूचना देने के आधा घंटा बाद दमकल टीम के पहुंचने पर लाेग आक्राेशित हाे गए। दमकल टीम पर हमला कर दिया। चालक दीपक कुमार और दो जवानों की पिटाई कर दी। इसमें तीनों गंभीर रूप से जख्मी हो गए। इसकी सूचना पर करजा थाने की पुलिस पहुंची और मामले को शांत कराया। रविवार को जख्मी चालक दीपक कुमार ने करजा थाने में एफआईआर के लिए आवेदन दिया है। इसमें कई ग्रामीणों को वीडियो फुटेज के आधार पर चिह्नित किया गया है।
चिह्नित उपद्रवियों को फायर चालक पर जानलेवा हमला करने का आरोप लगाया गया है। मड़वन सीओ उपद्रवियों को चिह्नित करने में जुटे हैं। अगलगी का कारण पता नहीं चल पाया है। अग्निशमन विभाग के कमांडेंट गौतम कुमार ने बताया कि शनिवार को बड़कागांव दक्षिणी में से फायर कॉल आया। इसके बाद पताही, कांटी और मोतीपुर से छाेटी गाड़ियां माैके पर भेजी गई। चंदवारा स्थित मुख्यालय से भी बड़ी गाड़ी आग बुझाने निकली। मौके पर पताही में प्रतिनियुक्त फायर ब्रिगेड की छोटी गाड़ी पहले पहुंची। उसके पहुंचते ही ग्रामीण भड़क गए। चालक के साथ दुर्व्यवहार करने लगे। चालक के आग्रह करने के बावजूद वे लोग उसे आग नहीं बुझाने दिए और उसके साथ मारपीट करने लगे। चालक के साथ दुर्व्यवहार करते देख गाड़ी पर मौजूद अन्य दो जवानों ने विरोध किया, तो उनलोगों ने उन दोनों पर भी हमला कर दिया। किसी तरह तीनों जान बचाकर मौके से भागे। इसके बाद पुलिस को सूचना दी गई। कांटी, मोतीपुर और मुख्यालय से भी दमकल की गाड़ियां पहुंची। इसके बाद मामला शांत हुआ। जख्मी चालक और दोनों जवान का मड़वन पीएचसी में प्राथमिक उपचार कराया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn